Document ID: 32013D0242

IZVEDBENI SKLEP KOMISIJE
z dne 22. maja 2013
o določitvi predloge za nacionalne akcijske načrte za energetsko učinkovitost v skladu z Direktivo 2012/27/EU Evropskega parlamenta in Sveta
(notificirano pod dokumentarno številko C(2013) 2882)
(Besedilo velja za EGP)
(2013/242/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2012/27/EU Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (1), zlasti člena 24(2) in Priloge XIV k Direktivi,
ob upoštevanju naslednjega:
(1)
Direktiva 2012/27/EU določa, da mora vsaka država članica predložiti nacionalne akcijske načrte za energetsko učinkovitost do 30. aprila 2014 in nato vsaka tri leta. Ti načrti naj bi za doseganje ciljev energetske učinkovitosti iz člena 3(1) Direktive 2012/27/EU določili ukrepe za znatna izboljšanja energetske učinkovitosti in pričakovane in/ali dosežene prihranke energije, vključno s prihranki pri dobavi, prenosu in distribuciji energije ter končni porabi energije. Nacionalni akcijski načrti za energetsko učinkovitost v vsakem primeru vključujejo informacije iz dela 2 Priloge XIV k Direktivi 2012/27/EU. Nacionalni akcijski načrti za energetsko učinkovitost se dopolnijo s posodobljenimi ocenami pričakovane skupne porabe primarne energije leta 2020 in ocenjenimi ravnmi porabe primarne energije v sektorjih, navedenih v delu 1 Priloge XIV k Direktivi 2012/27/EU.
(2)
V skladu z drugim odstavkom člena 24(2) Direktive 2012/27/EU Komisija predloži okvirno predlogo za nacionalne akcijske načrte za energetsko učinkovitost, ki se sprejmejo v skladu s svetovalnim postopkom iz člena 26(2) Direktive. Člen 26(1) Direktive določa, da Komisiji pomaga odbor v smislu Uredbe (EU) št. 182/2011 Evropskega parlamenta in Sveta (2), člen 26(2) pa zagotavlja, da se uporablja člen 4 navedene uredbe.
(3)
Pri ukrepih iz tega sklepa so, kolikor je le mogoče, upoštevane razprave v odboru iz direktive o energetski učinkovitosti -
SPREJELA NASLEDNJI SKLEP:
Člen 1
Sprejme se predloga za nacionalne akcijske načrte za energetsko učinkovitost iz člena 24(2) in Priloge XIV k Direktivi 2012/27/EU, kot je določena v Prilogi k temu sklepu.
Člen 2
Ta sklep je naslovljen na države članice.
V Bruslju, 22. maja 2013

Labels: 12
14